CELEX: 32013R1018
Language: da
Date: 2013-10-23 00:00:00
Title: Kommissionens forordning (EU) nr. 1018/2013 af 23. oktober 2013 om ændring af forordning (EU) nr. 432/2012 om fastlæggelse af en liste over andre tilladte sundhedsanprisninger af fødevarer end dem, der henviser til en reduceret risiko for sygdom og til børns udvikling og sundhed  EØS-relevant tekst

24.10.2013   
            
            
               DA
            
            
               Den Europæiske Unions Tidende
            
            
               L 282/43
            
         KOMMISSIONENS FORORDNING (EU) Nr. 1018/2013
   af 23. oktober 2013
   om ændring af forordning (EU) nr. 432/2012 om fastlæggelse af en liste over andre tilladte sundhedsanprisninger af fødevarer end dem, der henviser til en reduceret risiko for sygdom og til børns udvikling og sundhed
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1924/2006 af 20. december 2006 om ernærings- og sundhedsanprisninger af fødevarer (1), særlig artikel 13, stk. 3, og
   ud fra følgende betragtninger:
   
               (1)
            
            
               I henhold til artikel 13, stk. 3, i forordning (EF) nr. 1924/2006 vedtog Kommissionen forordning (EU) nr. 432/2012 af 16. maj 2012 om fastlæggelse af en liste over andre tilladte sundhedsanprisninger af fødevarer end dem, der henviser til en reduceret risiko for sygdom og til børns udvikling og sundhed (2).
            
         
               (2)
            
            
               På tidspunktet for vedtagelsen af listen over tilladte sundhedsanprisninger var der imidlertid en række sundhedsanprisninger, som Den Europæiske Fødevaresikkerhedsautoritet (»autoriteten«) endnu ikke havde vurderet endeligt, eller som Kommissionen endnu ikke havde taget endelig stilling til (3).
            
         
               (3)
            
            
               Autoriteten afgav positiv udtalelse om en af disse anprisninger, nemlig sundhedsanprisningen vedrørende virkningen af kulhydrater på vedligeholdelse af hjernens funktion, og foreslog som en passende betingelse for anvendelse af denne anprisning, at der informeres om, at det er anslået, at et dagligt indtag på 130 g glykæmiske kulhydrater dækker hjernens glucosebehov (4).
            
         
               (4)
            
            
               Artikel 13, stk. 3, i forordning (EF) nr. 1924/2006 foreskriver, at tilladte sundhedsanprisninger skal ledsages af alle de nødvendige betingelser (herunder begrænsninger) for anvendelsen af anprisningerne. Listen over tilladte anprisninger bør derfor omfatte anprisningernes ordlyd, særlige betingelser for anvendelsen af anprisningerne og, hvor det er relevant, betingelser eller begrænsninger for anvendelsen og/eller supplerende erklæringer eller advarsler, i overensstemmelse med forordning (EF) nr. 1924/2006 og i tråd med autoritetens udtalelser.
            
         
               (5)
            
            
               En række medlemsstater gav imidlertid udtryk for betænkeligheder med hensyn til, om en sådan godkendelse med de pågældende anvendelsesbetingelser ville fremme og tilskynde til forbrug af fødevarer, der indeholder sukkerarter ud over dem, der forekommer naturligt i dem. Desuden ville den sende modstridende, forvirrende signaler til forbrugerne, især på baggrund af de nationale kostråd om at begrænse indtagelsen af sukker. Det vurderes, at det for denne specifikke sundhedsanprisning er muligt at bringe indbyrdes modstridende mål i overensstemmelse med hinanden ved at godkende anprisningen på særlige anvendelsesbetingelser, som begrænser dens anvendelse til fødevarer, der enten har et lavt sukkerindhold eller ikke er tilsat sukkerarter ud over dem, de måtte indeholde naturligt.
            
         
               (6)
            
            
               Denne forordning bør finde anvendelse fra seks måneder efter datoen for dens ikrafttræden, således at fødevarevirksomhedslederne har mulighed for at tilpasse sig forordningens bestemmelser.
            
         
               (7)
            
            
               I overensstemmelse med artikel 20, stk. 1, i forordning (EF) nr. 1924/2006 bør registret over ernærings- og sundhedsanprisninger, som indeholder alle godkendte sundhedsanprisninger, ajourføres på baggrund af nærværende forordning.
            
         
               (8)
            
            
               Ved fastlæggelsen af foranstaltningerne i denne forordning er der taget hensyn til de bemærkninger og holdninger, Kommissionen har modtaget fra medlemmer af offentligheden og interessenter.
            
         
               (9)
            
            
               Forordning (EU) nr. 432/2012 bør derfor ændres i overensstemmelse hermed.
            
         
               (10)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 432/2012 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 13. maj 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. oktober 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 404 af 30.12.2006, s. 9.
   
      (2)  EUT L 136 af 25.5.2012, s. 1.
   
      (3)  Svarende til 2232 registreringer (ID) på den konsoliderede liste.
   
      (4)  http://www.efsa.europa.eu/en/efsajournal/doc/2226.pdf
   
      BILAG
      I bilaget til forordning (EU) nr. 432/2012 indsættes følgende række i den alfabetiske rækkefølge:
      
         
                     Næringsstof, andet stof, fødevare eller fødevarekategori
                  
                  
                     Anprisning
                  
                  
                     Betingelser for anvendelsen af anprisningen
                  
                  
                     Betingelser og/eller begrænsninger for anvendelsen af fødevaren og/eller supplerende erklæringer eller advarsler
                  
                  
                     EFSA Journal
                  
                  
                     Registreringsnummer i den konsoliderede liste, som er forelagt EFSA til vurdering
                  
               
                     »Kulhydrater
                  
                  
                     Kulhydrater bidrager til at vedligeholde en normal hjernefunktion
                  
                  
                     For at anprisningen skal kunne anvendes, skal forbrugerne informeres om, at den gavnlige effekt opnås ved et dagligt indtag på 130 g kulhydrater fra alle kilder.
                     Anprisningen kan anvendes for fødevarer, der indeholder mindst 20 g kulhydrater, som nedbrydes i menneskets stofskifte, med undtagelse af polyoler, pr. kvantificeret portion, og er i overensstemmelse med ernæringsanprisningen LAVT SUKKERINDHOLD eller UDEN TILSAT SUKKER på listen i bilaget til forordning (EF) nr. 1924/2006.
                  
                  
                     Anprisningen må ikke anvendes for fødevarer, der består af 100 % sukkerarter.
                  
                  
                     2011;9(6):2226
                  
                  
                     603,653«